David Möller (født 13. januar 1982 i Sonneberg, Tyskland) er en tysk aker som har konkurrert siden 2001. Han har seks VM-medaljer, der han har fire gull (to i Nagano i 2004 og to i 2007 i Igls). Han har i tillegg et singelsølv fra 2008 i Oberhof og en bronsemedalje fra 2005 i Park City. Hans beste olympiske resultat er fra 2006 da han fikk 5.-plass i singelkonkurransen i Torino. Han har også to andreplasser i verdenscupen sammenlagt. Den 18. januar 2009 ble han stygt skadet i korsbåndet i kneet og var ute helt til verdenscupåpningen i neste sesong. Han representerte Tyskland under Vinter-OL 2010, noe som var hans andre olympiade.